Сабийхэр ягъэгуфIэ
Сабийхэм я узыншагъэр щрагъэфIэкIуэж «Радуга» IуэхущIа-пIэм и хьэщIащ Налшык гъуазджэхэмкIэ и сабий школ №1-м и гъэсэнхэр.
НыбжьыщIэхэм ягъэзэщIащ ди къэралым, республикэм щыпсэу лъэпкъхэм я къафэхэмрэ макъамэхэмрэ.
Пшыхьым кърагъэблэгъа адэ-анэхэр дихьэхыу едэIуащ илъэс 30-40 ипэкIэ цIэрыIуэу щыта эстрадэ уэрэдхэм.
ГъуазджэхэмкIэ школым театрымкIэ и къудамэм щеджэхэм ягъэхьэзыра спектакль теплъэгъуэхэр теухуат школ гъащIэм, еджакIуэхэм яку дэлъ зэныбжьэгъугъэм.
КъэфакIуэ ныжьыщIэхэм «Калейдоскоп зэмыфэгъу» зыфIаща программэр псом нэхърэ нэхъ гъэщIэгъуэныжт. Абыхэм ягъэзэщIа европей, латино-американ къафэхэм хьэщыкъ ямыщIа залым щIэсакъым.
Iуэхум жыджэру хэта егъэджакIуэхэм цIыкIухэр щагъэгъуэзащ макъамэ Iэмэпсымэхэм я тхыдэм.
ХьэщIэхэмрэ бысымхэмрэ зэгурыIуащ мыпхуэдэ зэIущIэхэр щIэх-щIэхыурэ ирагъэкIуэкIыну.
ШЭРЭДЖ Дисэ.
